**САУРБАЕВА Мақпал Жахангерқызы,**

**№73 мектеп-лицейінің химия пәні мұғалімі.**

**Астана қаласы**

**ХИМИЯ ПӘНІН ҮШ ТІЛДЕ ОҚЫТУДЫҢ АЛҒЫ ШАРТТАРЫ**

Қазақстан Республикасында білім беруді дамытудың 2005-2010 жылдарға арналған Мемлекеттік бағдарламасында аталып көрсетілгендей: «Жедел өзгеріп тұратын әлем және ақпарат легінің ұлғаюы жағдайында іргелі пәндік білім міндетті, бірақ ол білім берудің жеткілікті нысанасы болып табылмайды. Білім алушылар қазақстандық білім беру жүйесі бағыт алған білімнің, дағды-біліктің жиынтығын меңгеріп қана қоймауға тиіс. Оқитындардың өзін барынша көрсете білу және қоғам өміріне пайдалы түрде қатысу үшін (құзіреттілік) ақпаратты өз бетінше табу, талдау, құрылымдау және тиімді пайдалану дағдысын бойына сіңіру әлдеқайда маңызды да күрделі.» [3]

Сондықтан осындай талаптарға сай оқушыларға білім беру еліміздің мемлекеттік білім беру саясатының өзекті мәселелерінің бірі болып табылады.

ҚР Жоғары педагогикалық білім беру тұжырымдамасында: «Жаңа формацияның мұғалімі – кәсіптік дағды мен педагогикалық дарыны қалыптасқан, жаңалыққа құмар, рухани дүниесі бай, шығармашылықпен жұмыс істейтін тұлға», - деп көрсетілген. Осыған орай, өмірде өз орнын тауып, экономикалық тұрғыдан еркін ойлау қабілеті бар, проблемалық жағдайлардан шығудың жол-жобаларын таба білетін, істің нәтижесін алдын ала болжай алатын жастарды оқытып-тәрбиелеу мақсатына жету үшін мына жағдайлар ескерілуге тиіс:

* Білім беру барысында ғасырлар бойы жиналған жалпы адамзаттық құндылықтарды психология-педагогикалық тұрғыдан қалыптастыру тәсілдерін кеңінен пайдалану;
* Қазіргі кездегі ақпараттық технология мүмкіндіктерін тиімді пайдалана отырып, пәндерді кіріктіре оқыту арқылы студеттердің құзіреттілігін арттырып, оларды шығармашылық дербестікке жеткізу;
* Оқушылардың қатынастық (коммуникативтік) мәдениетін қалыптастыру, көптілді білім алуын және пәнді үш тілде меңгеруін қамтамасыз ету.
* Пән бойынша теориялық-практикалық негізгі білімді үш тілде оқытуды қарастыру;

**Тірек – сызба - 1**

Химия пәнін орыс және ағылшын тілі пәндерімен ақпараттандыру негізінде кіріктіре оқыту;

Пәндерді кіріктіруде мазмұндық-құрылымдық тетіктерді пайдалану негізінде қолдану;

Химия пәнінде қолданылатын негізгі терминдердің ағылшын және орыс тілдеріндегі аудармаларымен бірге үйрету;

Глоссариймен жұмыс істеу;ақпарат көздерін пайдалану, ондағы мәліметтерді үш тілде пайдалану;

Пәнаралық кіріктіру, мазмұн сабақтастығын сақтай отырып үш тілдің үндесуін қамтамасыз ету;

Осы ретте химия пәнін орыс және ағылшын тілі пәндерімен ақпараттандыру негізінде кіріктіре оқыту тиімді:

* Химия пәнінде қолданылатын негізгі терминдердің ағылшын және орыс тіліндеріндегі аудармаларымен бірге үйрету, глоссариймен жұмыс істеу;
* Ақпарат көздерін пайдалану, ондағы мәліметтерді үш тілде пайдалану;
* Пәндерді кіріктіруде мазмұндық-құрылымдық тетіктерді пайдалануға негіздеп қолдану;
* Пәнаралық кіріктіру, мазмұн сабақтастығын сақтай отырып үш тілдің үндесуін қамтамассыз ету.

Қазіргі кезде қазақстан мектептерінде математика, физика, биология және химия пәндерін ағылшын тілінде оқыту қолға алынып жатыр. Бұл бір жағынан қиын болғанымен, қажеттіліктен туындап отыр. Ал егер сабақ барысында ағылшын, орыс тілдерімен байланыстыра өткізетін болсақ, осы бастамаға қолдау жасап, азғантай болса да көмегімізді тигізген болар едік.

Пәнаралық кіріктіру арқылы материал мазмұнының тереңдігін және оны саналы меңгеруді қамтамасыз ете отырып, оқушылардың өздік жұмыстарының орындалу деңгейін көтеруге қол жеткізсе болады. Мұнда ақпараттық, негізінен компьютерлік құралдарды белгілі бір әдістемелік ұстанымдарға сәйкес оқытуды интенсивтендірудің, яғни сапалық жағынан арттырудың маңызы көп. Химия пәнін оқытуды кіріктірудің оңтайлы жолдарын ақпараттық- коммуникациялық технологиялардың көмегімен жүзеге асыруға болады.

Пәнаралық байланыс негізінде кіріктіре оқыту тарихына көз жүгіртсек. Бұл идея Я.А.Коменскийден басталады. Ұлы дидакт: «Бір-бірімен байланысы бар заттар, сол байланысы көрсетіле отырып оқытылуы қажет», - деген болатын. Атақты педагог пәндердің арасындағы байланысты пайдаланып кіріктіре оқыту негізінде оқыту үрдісінің біртұтастығын қалыптастыруға қол жеткізуге болатынын айтты. Осы идеяға көптеген педагогтар қосылып, оны одан әрі дамытты. Кіріктіре оқыту идеяларын В.Я.Стахарин, Н.Ф.Бунаков, В.И.Водовозов, т.б.педагог ғалымдар жалғастырып, пәндерді кіріктіре оқыту әдістемелерін ұсынды. Үздіксіз білім беру теориясында 1980-жылдардың соңында білім беру мазмұнынын одан әрі дамуының негізгі жолдарының бірі (саралаумен бірге) болып көрсетілген кіріктіру қазіргі таңда оқу-тәрбие процесін технологияландырудың бірден-бір шарты болып табылады. Этимологиялық мағынасы («интеграция» - лат. Untegratio) «қалпына келтіру» «толықтыруды» білдіріетін ұғым педагогикада бірнеше тұрғыдан қаралады:

* Кіріктіру – оқытудың жүйелік принцпіне сай жақсы ойластырылған, жіті қарастырылған педагогикалық үрдіс;
* Кіріктіру – мазмұндық қайталауларды болдырмау; оқу үрдісінде бағдарламадағы пәндерді логикалық негізделеген бірізділік принципіне қарай құрастыру және түрлі пәндерді оқытуда «шекаралық білімді» үйлестіру арқылы қол жеткізуге болады;
* Кіріктіудің маңызы, кіріктірілетін пәннің оқу жоспарына сәйкес оқушылардың сапалы білім ала отырып, өздерінің танымдық қабілеттерін дамытады, табиғаттың біртұтас ғылыми бейнесі жөнінде түсінік қалыптастырады, алған білімдерін болашақта тиімді пайдалануға, оны дамытуға қажетті білік-дағдыларды бойына сіңіреді.

Қазіргі кезде егеменді елімізде білім берудің жаңа жүйесі жасалып, әлемдік білім алу кеңістігіне бағытталуда. ХХІ ғасырдың жан-жақты зерделі, дарынды, талантты адамын қалыптастыру бағытындағы білім беру мәселесі мемлекетіміздің басты назарында. Білім берудің негізгі мақсаты – білім мазмұнын жаңарту мен қатар, оқытудың әдіс-тәсілдері мен әр түрлі тәсілдерін қолданудың тиімділігін арттыруды талап етеді. Жаңа заман мұғалімі өз білімін қолданумен қатар, шәкірттерінде зерттеушілік, ізденушілік әрекетін ұйымдастырудың әдіс-тәсілдерін меңгеру керек. Жаңа технологияларды жүзеге асыруда мұғалім белсенділігі, шығармашылық ізденісі, өз мамандығына, пәніне деген сүйішпеншілігі, алдындағы шәкірттерін бағалауы ерекше орын алады. [1]

Қазақстанның болашағы жасөспірім, жас ұрпақтар біз оларға болашақта үлкен сенім артамыз. Олардың сол сенімді орындауы үшін біз оларға үлкен жол көрсетуімі керек. Қазір мектепте берген білім әрбір баланың санасында қалып қояды, олар оны орындауға, алған білімін өз болашағына азық етуге, ел болашағына пайдалануға барынша тырысып бағады. Қазіргі кездегі халықаралық байланысты жоғары деңгейде дамығандығын және соңғы кездерде шет елдерде білім алудың жолға қойылып отырғандығын ескеретін болсақ, әр оқушының алған білімі пайдалы жүзеге асатындығын және оның тек өз елінде ғана емес әлем деңгейінде жарамды болатындығын қарастырған жөн. Оны әрбір оқытушы өз ісімен, шеберлігімен оқушыға жеткізе отырып, оны жан-жақты тәрбиелеп санасына құйып отыруы қажет. Міне сонда ғана қазақтың туын көкте желбіретіп, биіктерге асқақтатады және де білімді де білікті жастар саны артады деп сенемін.

Химия пәнін үш тілді үндестіре отырып меңгерту үшін стандарттық бағдарламаны игеруде оқушыны қалыптастырып, оны қызықтыру үшін тілді игертудің оңай жолдарын, тәсілін табу мқғалімнің шеберлігіне байланысты. Мектеп оқушылары заман ағымына сай күнделікті өмірде аз ана тілдерімен бірге орыс және ағылшын тілдерін де жиі қолданылады. Ол-заман талабы, өмір қажеттілігі. Химия пәнінде басқа тілді қолдану оқушылардың қызығушылығын арттырып, өзі өмір сүріп отырған ортада еркіндікке бейімдеп, өзін танып біліп, кез келген әрекетке жауапкершілікпен, шығармашылықпен қарау деңгейіне жеткізеді.

Оқушылардың қызығушылығын арттыру үшін интерактивті әдіс-тәсілдердің тіимді пайдасы бар. Бұл сабақтарда, интерактивті тақта көмегімен тәжірибелер жасап, сұрақтарға жауап беріп жауабының дұрыстығын бірден анықтауға мүмкіндігі болады. Сабақтарда өз ойын анық айтып, өзін еркін ұстап, өз білімін өзі толықтыруға оқушыларға мүмкіндік жасалынады.

* Химияны оқытуда үштілділікті енгізу және оқушылардың білімі мен біліктілігін қалыптастыратындығы дәлелденді.
* Үш тілді кіріктіре оқыту оқушылардың танымдық қызығушылығын, тілдік сауаттылығын және білім сапасын арттырды.
* Үш тілді пайдалана отырып химияны оқыту оқушы білімінің шеберін кеңейтеді, білім қолданысын халықаралық деңгейге жеткізеді.
* Үш тілде білімді болу басқа елдермен бәсекелесуге қабілетті арттырады, еліміздің дамуына үлесін қосуға дайындайды.

Жалпы пәнді үш тілде оқыту қазіргі кезде көп қолдауға ие болып отыр.

Бұл қажеттіліктен туындады. Мектеп оқушылары халықаралық олимпиадаларға көптеп қатысуда, ал осы олимпиадалар мен ғылыми жобалар ағылшын тілінде қорғауды қажет етеді. Көп жағдайда химия пәнін жақсы меңгерген оқушылар ағылшн тілін жетік білмегендіктен осындай мүмкіндіктерге қол жеткізе алмай жатады. Осы кедергілерді жою мақсатында, мектепте өтілетін пәндерді үш тілге негіздей отырып өткізген тиімді.

Үш тілді қатар игеру біздің тіліміз бен мәдениетіміздің дамуына кедергі келтіреді деген де күмән бар. Ол да негізсіз емес. Қайткенменде де ұлт болып осы мәселені терең ойластыруымыз керек. Біздің ойымызша, заманымыздың осындай өктем талабына кезігіп отырған, оларға өз жауабын тауып отырған басқа елдер тәжірибесіне тереңірек үңілуіміз керек. Әрбір ұлттың тек өзіне тән, басқаларда жоқ рухани қоры, мәдени дәстүрі бар. Дегенмен әлемдегі әлеуметтік жаңғыру үрдісі оларды бірінің ізімен бірі жүруге, бірінің тәжірибесін бірі айталауға шақырады, тіпті мәжбүр етеді десек те болады. Қазақстан өзінің мәдени болмысын сақтау мәселесімен кездесіп отырған жаһандағы жалғыз елемес. Көптеген елдердің де алдында осы мәселе тұр. Тіл де, мәдениетте те мәңгілік бір қалпын сақтамайды, олар да дамиды, өмірде болып жатқан құбылыстарға сәйкес жаңғырады.

Сонымен тоқсан ауыз сөздің тобықтай түйінін қорытындылай келе, шұғылалы күніміз шуақты, қыран құсымыз қанатын кең жайсын десек, барлығымыз жұмыла жұдырық болып Елбасымыздың ұсынған көп тілділік саясатын бір кісідей қолдап, межелі нәтижеге жету үшін барлығымызда өз үлесімізді тигізуіміз қажет-ақ! Сондай-ақ сөзімнің соңында «Өз тілің бірлік үшін, Өзге тілің тірлік үшін керек»-дегім келеді.

**ҚОЛДАНЫЛҒАН ӘДЕБИЕТТЕР ТІЗІМІ**

1. Білім. ғылыми-әдістемелік, ақпараттық-сараптамалық журнал, №3 2008ж.

2. «Қазақстан жолы - 2050: бір мақсат, бір мүдде, бір болашақ» ҚР Президенті

3. Н.Ә.Назарбаевтың Қазақстан халқына Жолдауы. Астана, 2014.

4. Қазақстан Республикасының Призендеті Н.Ә. Назарбаевтың Қазақстан халқына Жолдауы «Жаңа әлемдегі жаңа Қазақстан», «Тілдердің үштұғырлығы» мәдени жобасы. Астана, 2007ж.

5. «Химия мектепте» жураналы сәуір-мамыр 2003ж

6. «Химия мектепте» жураналы 2010ж. №2 12 бет

7. «Химия мектепте» жураналы 2011ж. №2 23 бет